Ystäväni kuva
Istuin illan siimeksessä,
 Itsekseni mietin näin:
 Oi jos tässä vierelläni
 Oisi armas ystäväin!

 Silloin lauloi metsän lintu
 Mulle hiljaa kuiskaten:
 ”Varro vielä hetken aikaa,
 Kohta, kohta näet sen!”

 Päivä laski, lammen pinta
 Heitti ilmaan huurua,
 Lintu lauloi: ”katso, katso
 Ystäväsi kuvoa!” –

 Noinko kuva ystäväni
 Usvan lailla haihtuis pois!
 Hyvin sitten hyljätynkin
 Helppo täällä elää ois!